O **Airbus A330 Multi Role Tanker Transport**(MRTT) é un avión de repostaxe en voo baseado na aeronave de pasaxeiros civil Airbus A330-200. O A330 MRTT foi pedido polas forzas aéreas de Australia, Reino Unido, Emiratos Árabes Unidos e Arabia Saudita. O EADS/Northrop Grumman KC-45 foi unha versión do A330 MRTT proposta para a Forza Aérea dos Estados Unidos, pero o programa foi cancelado.

Deseño e desenvolvemento
------------------------

O Airbus A330 MRTT é un derivado militar do avión de pasaxeiros A330-200. Está deseñado para os roles de repostaxe aérea e transporte. Para misión de repostaxe aérea o A330 MRTT pode equiparse cunha combinación ou calquera dos seguintes sistemas: un sistema de repostaxe de pértiga ou vainas de repostaxe baixo as ás, ademais dun receptáculo para poder ser tamén recargado no aire.

O A330 MRTT ten unha capacidade máxima de combustible de 111 000 kg sen o uso de tanques adicionais, o que deixa un espazo para 45 000 kg de carga a maiores. A á do A330 MRTT ten unha estrutura común coa do catrimotor A340-200/-300 con partes reforzadas e disposición para tubos de combustible para os motores a bordo do A340. A á do A330 MRTT así precisa poucas modificacións para o uso deses reforzos para as vainas de reabastacemento das ás.

A cabina do A330 MRTT pode modificarse para levar ata 380 pasaxeiros nunha única clase, permitindo un completo rango de configuracións dende maximizar o transporte de tropas ata unha complexa personalización para transporte VIP. Entre as configuracións dispoñibles están 300 pasaxeiros nunha clase e 266 en dúas. O A330 MRTT tamén pode configurarse para realizar misións de evacuación médica; pode levar ata 130 padiolas stándar. A configuración da bodega de carga principal permite levar contedores comerciais, e contedores e palés militares, ISO e OTAN, ademais de equipo militar e outros obxectos grandes que son cargados a través dunha porta de carga. Ao igual que o A330-200, o A330 MRTT ten dous compartimentos de carga na bodega inferior e capacidade de área a granel. A bodega de carga foi modificada para ser capaz de transprtar ata 8 palés militares ademais de elementos unitarios de carga (ULD) civís.

Pode instalarse un compartimento de descanso para a tripulación opcional, situado na parte dianteira da cabina, para unha tripulación de reposto e así aumentar o tempo dispoñible de misión. Á cabina de pasaxeiros do A330 MRTT pode instalárselle unha serie de escaleiras desmontable para permitir o embarque e desembarque cando non hai dispoñibles pasarelas ou equipo de apoio en terra.

Os A330-200 comerciais stándar son entregados dende a liña de montaxe de Airbus en Tolosa, Francia ao centro de conversión de Airbus Military en Xetafe, para equiparlles os sistemas de reabastecemento e a aviónica militar. O avión de reabastecemento foi certificado polas autoridades españolas en outubro de 2010. O primeiro foi entregado a Australia o 1 de xuño de 2011. Qantas Defence Services converteu os outros catro A330-200 nas súas instalacións do aeroporto de Brisbane no nome de EADS para a Real Forza Aérea de Australia.

O 30 de setembro de 2016, Airbus Defence and Space completou o primeiro voo do *new standard* A330 MRTT. O *new standard* conta con modificacións estruturais, melloras aerodinámicas para aforrar un 1% de combustible, aviónica actualizada e sistemas militares mellorados. A primeira entrega está planeada para o ano 2018.

O equipo Airbus/Saab propuxo un avión AWACS baseado nun A330 cun radar Erieye de Saab ao Ministerio de Defensa británico en 2018 para substituír a súa frota de E-3D.

Operadores
----------

#### Alemaña Alemaña

* Luftwaffe - 4 pedidos que serán propiedade da OTAN como parte da Multinational Multi-Role Tanker Transport Fleet (MMF).

####  Arabia Saudita

* Real Forza Aérea de Arabia Saudita - 6 entregados.

#### Australia Australia

* Real Forza Aérea de Australia - 7 en servizo.

#### Bélxica Bélxica

* Forza Aérea de Bélxica - 1 pedido que será propiedade da OTAN como parte da Multinational Multi-Role Tanker Transport Fleet (MMF).

####  Corea do Sur

* Forza Aérea da República de Corea - 4 entregados.

#### Emiratos Árabes Unidos Emiratos Árabes Unidos

* Forza Aérea dos Emiratos Árabes Unidos - 3 entregados.

####  Francia

* Forza Aérea de Francia - 15 avións pedidos con 3 entregados.

#### Noruega Noruega

* Real Forza Aérea de Noruega - 1 pedido que será propiedade da OTAN como parte da Multinational Multi-Role Tanker Transport Fleet (MMF).

#### Países Baixos Países Baixos

* Real Forza Aérea dos Países Baixos - 2 avións pedidos cun xa entregado. Os dous serán propiedade da OTAN como parte da Multinational Multi-Role Tanker Transport Fleet (MMF).

#### Reino Unido Reino Unido

* Royal Air Force - 16 entregados.

####  Singapur

* Forza Aérea da República de Singapur - 6 entregados.

Notas
-----

1. ↑  "A330-200 MRTT Future Strategic Tanker Aircraft (FSTA) - Airforce Technology". *Airforce Technology* (en inglés). Consultado o 2018-11-28.
2. ↑  "A330 tanker gains military certification". *Flightglobal.com* (en inglés). 2010-10-06. Consultado o 2018-11-28.
3. ↑  "First RAAF KC-30 arrives - Australian Aviation". *Australian Aviation* (en inglés). 2011-05-31. Consultado o 2018-11-28.
4. ↑  "Qantas receives second A330 for Australia's KC-30 tanker conversion". *Flightglobal.com* (en inglés). 2009-06-25. Consultado o 2018-11-28.
5. ↑  "First new standard A330 MRTT makes maiden flight". 2016-10-13. Archived from the original on 13 de outubro de 2016. Consultado o 2018-11-28.
6. ↑  "UK MoD: Other bidders didn’t have a chance against Boeing Wedgetail". *Defense News* (en inglés). 2018-11-15. Consultado o 2022-03-14. [*Ligazón morta*]
7. 1 2  "Germany and Norway place firm order for fleet of five NATO-owned Airbus A330 MRTT tankers". *Airbus* (en inglés). Consultado o 2020-12-21.
8. ↑  "Sixth RAAF KC-30A arrives at Amberley". *Australian Aviation* (en inglés). 2017-09-18. Consultado o 2020-12-21.
9. ↑  "Belgium to invest in multi-role tanker plane". *Reuters* (en inglés). 2017-12-22. Consultado o 2020-12-21.
10. ↑  Hoyle, Craig. "Airbus Military completes A330 tanker deliveries to UAE". *Flight Global* (en inglés). Consultado o 2020-12-21.
11. ↑  "La France prévoit de consacrer 295 milliards d'euros à sa défense entre 2019 et 2025". *Europe 1* (en francés). Consultado o 2020-12-21.
12. ↑  "Netherlands, Luxembourg Pitch In Two Airbus Tankers For NATO Fleet". *archive.vn*. 2016-10-12. Arquivado dende o orixinal o 12 de outubro de 2016. Consultado o 2020-12-21.
13. ↑  "Royal Air Force". *Royal Air Force* (en inglés). Consultado o 2020-12-21.

| * v
* c
* e
Aeronaves de Airbus |
| --- |
| Ala fixa | 

|  |  |
| --- | --- |
| Civís | 
* A220
* A300
* A300 Beluga
* A310
* A320
	+ A318
	+ A319
	+ A321
* A320neo
* A330
* A340
* A350
* A380
* E-Fan
	+ experimental
* A330neo
	+ en desenvolvemento
* NSR
	+ proposto

 |
| Militares | 
* A310 MRTT
* CC-150 Polaris
* A330 MRTT
* A400M
* C212
* CN235
* C295
* HC-144
* Mako/HEAT
	+ retirado
* KC-45
	+ proposto
* Eurofighter Typhoon

 |

 |
| Helicópteros | 

|  |  |
| --- | --- |
| Civís | 
* BK 117
* EC120 (H120)
* EC130 (H130)
* EC135 (H135)
* EC145 (H145)
* EC155 (H155)
* H160
* EC175 (H175)
* EC225 (H225)
* AS332 (H215)
* AS350 (H125)
* AS355
* SA/AS365
* X3
	+ experimental
* X6

 |
| Militares | 
* AS532
* AS550 (H125M)/AS555
* AS565
* EC635 (H135M)
* EC645 (H145M)
* EC665
* EC725 (H225M)
* HH/MH-65
* NH90
* UH-72

 |

 |

|  |  |
| --- | --- |
|  | Wikimedia Commons ten máis contidos multimedia na categoría:  ***Airbus A330 MRTT*** |